กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหนองบัวเหนือตำบลไม้งามตำบลหัวเดียด ตำบลป่ามะม่วง ตำบลหนองหลวงตำบลน้ำรึมตำบลระแหง ตำบลวังหิน ตำบลแม่ท้อ ตำบลเชียงเงินและตำบลหนองบัวใต้อำเภอเมืองตาก จังหวัดตากพ.ศ.๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคารพ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีก หรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวัน แต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่าพื้นที่บริเวณดังต่อไปนี้ทิศเหนือ จดเขตอำเภอบ้านตากตรงจุดที่อยู่ห่างจากแม่น้ำปิงฝั่งตะวันตกตามแนวเส้นตั้งฉากระยะ ๕๕๐ เมตร เลียบเส้นแบ่งเขตอำเภอบ้านตากกับอำเภอเมืองตากไปทางทิศตะวันออกเฉียงเหนือถึงจุดที่อยู่ตามแนวขนานกันกับศูนย์กลางทางหลวงแผ่นดินหมายเลข๑ ระยะ ๑,๐๐๐ เมตรทิศตะวันออกจดเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๑บรรจบเขตทหารเลียบแนวเขตทหารไปทางทิศใต้และทิศตะวันออกเฉียงเหนือบรรจบเส้นตั้งฉากกับทางหลวงแผ่นดินหมายเลข ๑๒ เป็นระยะ ๑,๐๐๐ เมตรตรงจุดที่อยู่ห่างจากทางหลวงแผ่นดินหมายเลข ๑ บรรจบกับทางหลวงแผ่นดินหมายเลข ๑๒ไปทางทิศตะวันออกตามทางหลวงแผ่นดินหมายเลข ๑๒ ระยะ ๓,๐๐๐ เมตรจากนั้นเป็นเส้นตรงไปทางทิศตะวันตกเฉียงใต้บรรจบกับเส้นตั้งฉากกับทางหลวงแผ่นดินหมายเลข๑๐๔ ไปทางทิศตะวันออกเป็นระยะ ๕๐๐ เมตร ตรงจุดที่อยู่ห่างจากทางหลวงแผ่นดินหมายเลข๑ บรรจบกับทางหลวงแผ่นดินหมายเลข ๑๐๔ ไปทางทิศใต้ ตามแนวทางหลวงแผ่นดินหมายเลข ๑๐๔เป็นระยะ ๒,๐๐๐ เมตรทิศใต้จดเส้นตั้งฉากกับทางหลวงแผ่นดินหมายเลข ๑๐๔ตรงจุดที่อยู่ห่างจากทางหลวงแผ่นดินหมายเลข ๑ บรรจบกับทางหลวงแผ่นดินหมายเลข ๑๐๔ไปทางทิศใต้ เป็นระยะ ๒,๐๐๐ เมตรทิศตะวันตกจดเส้นขนานระยะ ๒๐๐ เมตร กับทางหลวงแผ่นดินหมายเลข ๑ และแนวเส้นตรงที่ต่อจากเส้นขนานระยะ๒๐๐ เมตรไปทางทิศตะวันตกเฉียงเหนือ จนถึงทางสาธารณะไปโรงเรียนเด่นวิทยาจากนั้นเป็นเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๑๑๐๗ไปทางทิศตะวันออกเฉียงเหนือบรรจบทางหลวงแผ่นดินหมายเลข ๑๑๐๗ ฟากตะวันออก และเป็นแนวขนานระยะ๕๕๐ เมตร กับแม่น้ำปิงฝั่งตะวันตกไปทางทิศเหนือบรรจบจุดเริ่มต้นเว้นแต่พื้นที่บริเวณที่๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือจดวัดดอยคีรี โรงเรียนถนอมราษฎร์บำรุงทิศตะวันออกจดถนนหนองหลวงอุทิศ ฟากตะวันตกทิศใต้ จดถนนจรดวิถีถ่องฟากเหนือทิศตะวันตกจดถนนกิตติขจร ฟากตะวันออก๒.๒ ทิศเหนือจดเส้นขนานเป็นระยะ ๓๐๐ เมตร กับศูนย์กลางถนนไปบ้านชะลาด ฟากเหนือทิศตะวันออกจดทางหลวงแผ่นดินหมายเลข ๑๑๐๗ ฟากตะวันตก ที่ราชพัสดุแปลงหมายเลขทะเบียนที่ ตก. ๗๗ทิศใต้จดแนวเส้นตรงที่ต่อจากที่ราชพัสดุแปลงหมายเลขทะเบียนที่ ตก. ๗๗ที่จุดซึ่งอยู่ห่างจากถนนบ้านป่ามะม่วงบรรจบกับถนนไปบ้านชะลาดไปทางทิศใต้ตามถนนบ้านป่ามะม่วงเป็นระยะ ๑,๑๐๐ เมตรทิศตะวันตกจดเส้นขนานระยะ ๓๐๐ เมตร กับศูนย์กลางถนนบ้านป่ามะม่วง๒.๓ ทิศเหนือจดถนนท่าเรือ ฟากใต้ทิศตะวันออก จดทางหลวงแผ่นดินหมายเลข๑ ฟากตะวันตกทิศใต้จดศูนย์การศึกษานอกโรงเรียนจังหวัดตาก ศูนย์ควบคุมโรคติดต่อนำโดยแมลงที่ ๑๑จังหวัดตากทิศตะวันตกจดโรงเรียนตากพิทยาคม๒.๔ ทิศเหนือจดถนนท่าเรือ ฟากใต้ทิศตะวันออกจดโรงเรียนตากพิทยาคมทิศใต้ จดวัดไผ่ล้อมทิศตะวันตก จดถนนมหาดไทยบำรุงฟากตะวันออก๒.๕ ทิศเหนือจดถนนท่าเรือ ฟากใต้ทิศตะวันออกจดถนนมหาดไทยบำรุง ฟากตะวันตกทิศใต้ จดถนนตากสินซอย๒๗ ฟากเหนือทิศตะวันตกจดเส้นขนานระยะ ๒๐๐ เมตรกับศูนย์กลางถนนมหาดไทยบำรุง๒.๖ ทิศเหนือจดถนนสาธารณะไม่ปรากฏชื่อ ฟากใต้ทิศตะวันออก จดทางหลวงแผ่นดินหมายเลข๑๑๐๗ ฟากตะวันตกทิศใต้จดเส้นตรงที่ลากจากทางหลวงแผ่นดินหมายเลข ๑๑๐๗ ฟากตะวันตกตรงจุดที่อยู่ติดเขตวัดพระนารายณ์ (ร้าง) ไปทางทิศตะวันตก ระยะ ๕๓๐ เมตรทิศตะวันตกเป็นเส้นตรงไปทางทิศตะวันตกเฉียงเหนือบรรจบแนวเขตวัดดอยข่อยเขาแก้วและเลียบแนวเขตวัดดอยข่อยเขาแก้วและโรงเรียนวัดสวนดอกไม้บรรจบถนนสาธารณะทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลหนองบัวเหนือตำบลไม้งาม ตำบลหัวเดียด ตำบลป่ามะม่วง ตำบลหนองหลวง ตำบลน้ำรึมตำบลระแหง ตำบลวังหิน ตำบลแม่ท้อ ตำบลเชียงเงิน และตำบลหนองบัวใต้อำเภอเมืองตาก จังหวัดตาก ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่๒ ห้ามบุคคลใดก่อสร้างอาคารดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางตั้งแต่ ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ๒๐๖.มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทยแผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลหนองบัวเหนือตำบลไม้งาม ตำบลหัวเดียด ตำบลป่ามะม่วง ตำบลหนองหลวงตำบลน้ำรึม ตำบลระแหง ตำบลวังหิน ตำบลแม่ท้อ ตำบลเชียงเงินและตำบลหนองบัวใต้อำเภอเมืองตาก จังหวัดตากพ.ศ.๒๕๔๗ [ดูข้อมูลจากภาพกฎหมาย]หมายเหตุ :- เหตุผลในการประกาศใช้กฎกระทรวงฉบับนี้คือ เนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลหนองบัวเหนือตำบลไม้งาม ตำบลหัวเดียด ตำบลป่ามะม่วง ตำบลหนองหลวง ตำบลน้ำรึมตำบลระแหง ตำบลวังหิน ตำบลแม่ท้อ ตำบลเชียงเงิน และตำบลหนองบัวใต้อำเภอเมืองตาก จังหวัดตาก ลงวันที่๒ กันยายน ๒๕๔๖ ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ศุภชัย/พิมพ์๑๑ กุมภาพันธ์ ๒๕๔๘นวพร/สุนันทา/ตรวจ๒๒ เมษายน ๒๕๔๘A+B[๑] รก.๒๕๔๗/พ๕๑ก/๒๓๘/๓ กันยายน๒๕๔๗